pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายเศรษฐา  ทวีสิน  นายกรัฐมนตรี ในโอกาสเป็นประธานในพิธีเปิดงานฉลองวันเด็กแห่งชาติ ประจำปีพุทธศักราช  2567
วันเสาร์ที่ 13 มกราคม 2567
13/01/2567
นายเศรษฐา  ทวีสิน  นายกรัฐมนตรี ในโอกาสเป็นประธานในพิธีเปิดงานฉลองวันเด็กแห่งชาติ ประจําปีพุทธศักราช  2567
นายเศรษฐา  ทวีสิน  นายกรัฐมนตรี ในโอกาสเป็นประธานในพิธีเปิดงานฉลองวันเด็กแห่งชาติ ประจําปีพุทธศักราช  2567 วันเสาร์ที่ 13 มกราคม 2567 เวลา 08.30 น. ณ กระทรวงศึกษาธิการ
รัฐมนตรีว่าการกระทรวงศึกษาธิการ คณะกรรมการจัดงานฉลองวันเด็กแห่งชาติ
ท่านผู้มีเกียรติ เด็กและเยาวชนที่รักทุกคน
"วันเด็ก" ทุก ๆ ปีทําให้ผมนึกย้อนเวลาไปสู่วัยเด็กได้อีกครั้ง ซึ่งวันนี้ผมรู้สึกยินดีที่มาเปิดงานฉลองวันเด็กแห่งชาติ ณ ที่นี้ และมาพบปะกับน้อง ๆ เด็กและเยาวชนคนรุ่นใหม่ ซึ่งเป็นกําลังสําคัญในการพัฒนาชาติบ้านเมืองให้เจริญก้าวหน้า
ผมได้มอบคําขวัญวันเด็กปีนี้ไว้ว่า “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย” โดยมุ่งหวังให้เด็กและเยาวชนไทยทุกคนเรียนรู้สิ่งต่าง ๆ ที่เป็นประโยชน์ รับฟังความคิดเห็นของผู้อื่น
รวมทั้งเคารพและยอมรับความแตกต่างในโลกที่ไร้พรมแดน ซึ่งจะเป็นพื้นฐานสําคัญทําให้ทุกคนเติบโตเป็นผู้ใหญ่ที่ดี ้พรมแดน งชาติ รวมทั้งเคารพและยอมรับความแตกต่างในมีหัวใจที่เข้มแข็ง มีความเพียบพร้อมทั้งความรู้ ความสามารถ มีทัศนคติที่ดี มีความคิดที่ถูกต้อง และมีความเป็นสากล ตลอดจนเป็นพลเมืองที่ดีของชาติ
การจะส่งเสริมให้เด็กและเยาวชนเป็นคนดี มีความรู้ความสามารถ คิดเป็น ทําเป็นในสิ่งที่เป็นประโยชน์ต่อตนเอง ครอบครัว สังคม และประเทศชาติได้ เกิดจากสถาบันครอบครัว สถาบันการศึกษาที่มีส่วนสําคัญในการเสริมสร้างประสบการณ์และเพิ่มพูนทักษะที่จําเป็น ทั้งในด้านการศึกษา การให้โอกาสในการแสดงออก การดําเนินชีวิต การอยู่ร่วมกันในสังคมพหุวัฒนธรรม รวมทั้งการส่งเสริมสนับสนุนของภาครัฐ และภาคส่วนต่าง ๆ เพื่อให้เด็กและเยาวชนมีจิตสํานึกที่ดี รู้จักคัดกรอง วิเคราะห์ แยกแยะ สิ่งต่าง ๆ อย่างถูกต้อง เพื่อให้เท่าทันโลกที่มีการเปลี่ยนแปลงอย่างรวดเร็วในปัจจุบัน
ผมขอเป็นพลังใจให้กับน้อง ๆ เด็กและเยาวชนทุกคน ขอให้ตั้งใจศึกษาเล่าเรียน พัฒนาตนเองอยู่เสมอ และประพฤติปฏิบัติตนเป็นลูกที่ดี ศิษย์ที่ดี และพลเมืองที่ดีของสังคม ตั้งมั่นอยู่ในความดี มีคุณธรรม จริยธรรม และทําในสิ่งที่ตั้งเป้าหมายไว้ให้บรรลุผลสําเร็จ
ผมขอขอบคุณทุกภาคส่วนต่าง ๆ ที่ร่วมกันจัดกิจกรรมฉลองวันเด็กแห่งชาติ ซึ่งจะเป็น ส่วนสําคัญในการสร้างทรัพยากรมนุษย์ของประเทศที่มีคุณค่าต่อไป สุขสันต์วันเด็กครับ
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ติดตามผลดำเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย (APO) ปี 67 ของ ส.เพิ่มผลผลิตแห่งชาติ
วันเสาร์ที่ 13 มกราคม 2567
13/01/2567
รองปลัดฯ ณัฏฐิญา ติดตามผลดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย (APO) ปี 67 ของ ส.เพิ่มผลผลิตแห่งชาติ
รองปลัดฯ ณัฏฐิญา ติดตามผลดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย (APO) ปี 67 ของ ส.เพิ่มผลผลิตแห่งชาติ
วันที่ 11 มกราคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะทํางานติดตามการดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย (Asian Productivity Organization: APO) ประจําปีงบประมาณ พ.ศ. 2567 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดยการเป็นสมาชิกของ APO ทําให้ประเทศไทยได้รับความรู้เรื่องหลักการการเพิ่มผลิตภาพ เทคนิค เครื่องมือ และประสบการณ์ด้านการเพิ่มผลิตภาพและองค์ความรู้ใหม่ ๆ เช่น นวัตกรรม การพัฒนาองค์กรหรือธุรกิจอย่างยั่งยืน ซึ่งเป็นที่ทราบกันดีว่าการเพิ่มผลิตภาพ เป็นปัจจัยขับเคลื่อนสําคัญของการเพิ่มขีดความสามารถในการแข่งขันของประเทศสู่ระดับสากล ทั้งนี้ สถาบันเพิ่มผลผลิตแห่งชาติ ได้รายงานผลการดําเนินงานไตรมาสแรก ประจําปีงบประมาณ พ.ศ. 2567 ว่า ได้เข้าร่วมการประชุมของผู้บริหารสูงสุดของสถาบันเพิ่มผลิตภาพและผู้แทนด้านเกษตรและพัฒนาชุมชนของประเทศสมาชิก เพื่อจัดทําร่างแผนกลยุทธ์และแผนการดําเนินงานประจําปี ครั้งที่ 64 ณ กรุงอังการา ประเทศตุรกี (Workshop Meeting of Heads of NPOs) ซึ่งที่ประชุม NPOs ได้เสนอให้ประเทศไทยเป็นเจ้าภาพทําโครงการ Training Course on Tourism 4.0 for Inclusive, Productive Rural Development ในปี 2568
นอกจากนี้ ประเทศไทยได้ร่วมดําเนินกิจกรรมต่างๆ ของ NPOs ในเชิงนโยบายและการพัฒนาการบริการ เพื่อพัฒนาศักยภาพของวิสาหกิจขนาดกลางและขนาดย่อม (SMEs) และการพัฒนาชุมชน รวมทั้งครอบคลุมภาคอุตสาหกรรม เกษตรกรรม และการบริการ ผ่านการสัมมนาเชิงปฏิบัติการ การฝึกอบรม การศึกษาดูงาน การประชุมเชิงวิชาการ การวิจัย รวม 25 โครงการ ซึ่งมีผู้สนใจเข้าร่วมกิจกรรมดังกล่าวจากทั้งภาครัฐและภาคเอกชน
รัฐบาลไทย-ข่าวทำเนียบรัฐบาล-ดีอี เตือน หยุดปล่อยข่าวปลอม นายกฯ เศรษฐา ทวีสิน เปิดเพจเฟซบุ๊กเพื่อติดต่อกับ ปชช. โปรดอย่าหลงเชื่อ และอย่าแชร์ต่อ
วันเสาร์ที่ 13 มกราคม 2567
ดีอี เตือน หยุดปล่อยข่าวปลอม นายกฯ เศรษฐา ทวีสิน เปิดเพจเฟซบุ๊กเพื่อติดต่อกับ ปชช. โปรดอย่าหลงเชื่อ และอย่าแชร์ต่อ
ดีอี เตือน หยุดปล่อยข่าวปลอม นายกฯ เศรษฐา ทวีสิน เปิดเพจเฟซบุ๊กเพื่อติดต่อกับ ปชช. โปรดอย่าหลงเชื่อ และอย่าแชร์ต่อ
ตามที่มีข้อมูลเผยแพร่ทั่วสื่อออนไลน์เกี่ยวกับประเด็นเรื่องนายกฯ เศรษฐา ทวีสิน เปิดเพจเฟซบุ๊กเพื่อติดต่อกับ ปชช. ทางศูนย์ต่อต้านข่าวปลอมหน่วนงานในสังกัดกระทรวงดิจิทัลฯ ได้ดําเนินการตรวจสอบข้อเท็จจริง โดยสํานักเลขาธิการนายกรัฐมนตรี สํานักนายกรัฐมนตรี พบว่าประเด็นดังกล่าวนั้น เป็นข้อมูลเท็จ
โดย เพจเฟซบุ๊กจริงจะมีชื่อว่า เศรษฐา ทวีสิน - Srettha Thavisin และมีเครื่องหมายกาถูกสีฟ้า (meta verified) กํากับอยู่หลังชื่อ ซึ่งเป็นเครื่องหมายยืนยันตัวตนของเฟซบุ๊ก ทั้งนี้ สามารถสังเกตลิงก์ URL ของเพจ คือ https://www.facebook.com/Thavisin.Official
หากพี่น้องประชาชนพบเบาะแสข่าวปลอม สามารถแจ้งผ่าน 4 ช่องทาง ได้แก่
LINE : @antifakenewscenter (http://nav.cx/uyKYnsG)
Website : https://www.antifakenewscenter.com/
Twitter: https://twitter.com/AFNCThailand
Tiktok : @antifakenewscenter
สายด่วน : ศูนย์บริการข้อมูลภาครัฐเพื่อประชาชน 1111 ต่อ 87
รัฐบาลไทย-ข่าวทำเนียบรัฐบาล-นายกฯ “ลุงนิด” เปิดห้องสีม่วง ตึกไทยคู่ฟ้า นั่งเก้าอี้ทำงานถ่ายรูปคู่กับเด็กและเยาวชนอย่างเป็นกันเอง
วันเสาร์ที่ 13 มกราคม 2567
13/01/2567
นายกฯ “ลุงนิด” เปิดห้องสีม่วง ตึกไทยคู่ฟ้า นั่งเก้าอี้ทํางานถ่ายรูปคู่กับเด็กและเยาวชนอย่างเป็นกันเอง
นายกฯ “ลุงนิด” เปิดห้องสีม่วง ตึกไทยคู่ฟ้า นั่งเก้าอี้ทํางานถ่ายรูปคู่กับเด็กและเยาวชนอย่างเป็นกันเอง
วันนี้ (13 มกราคม 2567) เวลา 09.10 น. ณ ห้องสีม่วง ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ทักทายเยาวชนผู้มีความสามารถและตัวแทนเด็กและเยาวชนผู้ด้อยโอกาส จากกระทรวงการพัฒนาสังคมและความมั่นคงของมนุษย์ จํานวน 10 คน โดยนายกรัฐมนตรีได้นั่งถ่ายรูปร่วมกับเด็กและเยาวชน ทั้ง 10 คน ประกอบด้วย นายบวรวิชญ์ รอดสา นางสาวศิศิรา ธัญญะพิสุทธิ์ เด็กชายวุฒิพงษ์ หนูวงษ์ นายพงศธร เจริญพินิช เด็กหญิงสิริวิมล พลชนะ นายปัญญาภัทร ว่องไว เด็กหญิงอิ่มบุญ คุ้มครอง นางสาวสุรีพร วัสศิริ เด็กหญิงพัธนันท์ พันธ์เดช และเด็กชายธนกร ลับฉิม ในโอกาสการจัดงานฉลองวันเด็กแห่งชาติ ณ ทําเนียบรัฐบาล ประจําปี 2567
โอกาสนี้ นายกรัฐมนตรีได้พูดคุยกับเด็กและเยาวชนอย่างเป็นกันเอง รวมทั้งสอบถามตามความถนัดแต่ละด้านของเด็กและเยาชน เช่น พูดคุยสอบถามเป็นภาษาอังกฤษกับเด็กที่มีความสามารถด้านภาษาอังกฤษ ทักทายเด็กเป็นภาษาจีนกับเยาวชนที่มีความถนัดภาษาจีน พูดคุยสอบถามกับเด็กที่มีความสามารถด้านกีฬา พร้อมกล่าวให้กําลังใจเด็กผู้ด้อยโอกาส
จากนั้น นายกรัฐมนตรีได้พาเด็กและเยาวชน ทั้ง 10 คน เดินไปยังตึกสันติไมตรี เพื่อร่วมกิจกรรมวันเด็กแห่งชาติประจําปี 2567 ต่อไป
รัฐบาลไทย-ข่าวทำเนียบรัฐบาล-ผู้ตรวจฯ เอกนิติ ลงพื้นที่ระนอง  เตรียมการการลงพื้นที่ตรวจเยี่ยมสถานประกอบการของรัฐมนตรีว่าการกระทรวงอุตสาหกรรมและคณะ ณ บริษัท สยามชัยอาหารสากลฯ และ บริษัท มินเนอรัล รีซอร์สเซสฯ
วันเสาร์ที่ 13 มกราคม 2567
13/01/2567
ผู้ตรวจฯ เอกนิติ ลงพื้นที่ระนอง  เตรียมการการลงพื้นที่ตรวจเยี่ยมสถานประกอบการของรัฐมนตรีว่าการกระทรวงอุตสาหกรรมและคณะ ณ บริษัท สยามชัยอาหารสากลฯ และ บริษัท มินเนอรัล รีซอร์สเซสฯ
ผู้ตรวจฯ เอกนิติ ลงพื้นที่ระนอง  เตรียมการการลงพื้นที่ตรวจเยี่ยมสถานประกอบการของรัฐมนตรีว่าการกระทรวงอุตสาหกรรมและคณะ ณ บริษัท สยามชัยอาหารสากลฯ และ บริษัท มินเนอรัล รีซอร์สเซสฯ
จังหวัดระนอง : เมื่อวันที่ 11 มกราคม 2567  นายเอกนิติ รมยานนท์ ผู้ตรวจราชการกระทรวงอุตสาหกรรม พร้อมด้วยนายราชัน มีน้อย รองผู้ว่าราชการจังหวัดระนอง นายวิชญพรรณ พลอยทับทิม อุตสาหกรรมจังหวัดระนอง นายโดม ถนอมบูรณ์ ผู้อํานวยศูนย์ส่งเสริมอุตสาหกรรมภาคที่ 10 พร้อมเจ้าหน้าที่ที่เกี่ยวข้อง ลงพื้นที่เตรียมการการลงพื้นที่ตรวจเยี่ยมสถานประกอบการของรัฐมนตรีว่าการกระทรวงอุตสาหกรรมและคณะ ณ บริษัท สยามชัยอาหารสากล จํากัด ประกอบกิจการด้านเนื้อปลาบด แช่แข็ง สัตว์น้ําชนิดต่างๆ แช่แข็ง อาหารกึ่งสําเร็จรูปและอาหารสําเร็จรูปแช่แข็ง ซึ่งได้รับการส่งเสริมการลงทุนจากคณะกรรมการส่งเสริมการลงทุน โดยอนุญาตให้บริษัทฯ ทําการผลิตเนื้อปลาบดแช่แข็งหรือซูริมิ (SURIMI) ภายใต้กําลังการผลิตปีละประมาณ 750 ตัน โดยวัตถุดิบที่ใช้คือ ปลาที่มาจากจังหวัดระนอง ซึ่งบริษัทฯ รับซื้อด้วย ราคาที่เป็นธรรมทําให้ความซบเซาของการทําการประมงของจังหวัดระนอง.
นอกจากนี้ ผู้ตรวจเอกนิติฯ และคณะได้เยี่ยมชมการดําเนินงานของ บริษัท ณ บริษัท มินเนอรัล รีซอร์สเซส ดีเวลลอปเม้น จํากัด ภายใต้การบริหารงานของเครือ บริษัท อิมเมอรี่ส์ เซรามิกส์ (ประเทศไทย) จํากัด ประกอบกิจการเหมืองแร่ดินขาว มีแนวคิดการดําเนินธุรกิจที่มุ่งเน้นคุณภาพ ความปลอดภัย ใส่ใจชุมชนและสิ่งแวดล้อม บริษัทฯ มุ่งมั่นคิดค้นพัฒนาผลิตภัณฑ์ ตลอดจนเทคโนโลยี และกําลังการผลิต ควบคู่การพัฒนาศักยภาพด้านการบริหารจัดการ เพื่อส่งมอบผลิตภัณฑ์ที่มีคุณภาพสูงสม่ําเสมอ ได้มีการนําเทคโนโลยีการสํารวจ การผลิต การแต่ง แร่ และระบบการลดความชื้นที่ทันสมัย มาใช้ในกระบวนการผลิตอย่างเป็นระบบ มีการควบคุมคุณภาพทุก ขั้นตอน
รัฐบาลไทย-ข่าวทำเนียบรัฐบาล-ปลัดกระทรวงมหาดไทย เป็นประธานในพิธีพระราชทานน้ำหลวงอาบศพ นายนิติ วิวัฒน์วานิช ป.ช., ป.ม. ผู้ว่าราชการจังหวัดประจวบคีรีขันธ์
วันเสาร์ที่ 13 มกราคม 2567
13/01/2567
ปลัดกระทรวงมหาดไทย เป็นประธานในพิธีพระราชทานน้ําหลวงอาบศพ นายนิติ วิวัฒน์วานิช ป.ช., ป.ม. ผู้ว่าราชการจังหวัดประจวบคีรีขันธ์
ปลัดกระทรวงมหาดไทย เป็นประธานในพิธีพระราชทานน้ําหลวงอาบศพ นายนิติ วิวัฒน์วานิช ป.ช., ป.ม. ผู้ว่าราชการจังหวัดประจวบคีรีขันธ์ ณ วัดบึงบวรสถิตย์ ตําบลบ้านบึง อําเภอบ้านบึง จังหวัดชลบุรี
เมื่อวันที่ 12 มกราคม 2567 เวลา 17.00 น. ที่ศาลา 1 วัดบึงบวรสถิตย์ ตําบลบ้านบึง อําเภอบ้านบึง จังหวัดชลบุรี นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีพระราชทานน้ําหลวงอาบศพ นายนิติ วิวัฒน์วานิช ป.ช., ป.ม. ผู้ว่าราชการจังหวัดประจวบคีรีขันธ์ ซึ่งได้ถึงแก่อนิจกรรมจากอาการหัวใจวายเฉียบพลัน ณ โรงพยาบาลพระมงกุฎเกล้า โดยมี ดร.วันดี กุญชรยาคง จุลเจริญ นายกสมาคมแม่บ้านมหาดไทย นายธวัชชัย ศรีทอง ผู้ว่าราชการจังหวัดชลบุรี พร้อมด้วยผู้บริหารระดับสูงของจังหวัดชลบุรี หัวหน้าส่วนราชการ ข้าราชการ พนักงาน เจ้าหน้าที่ ตลอดจนภาคีเครือข่าย ผู้ที่รู้จักมักคุ้นเคยร่วมงานกับผู้วายชนม์ และสมาชิกในครอบครัว ร่วมพิธีเป็นจํานวนมาก
นายนิติ วิวัฒน์วานิช ผู้ว่าราชการจังหวัดประจวบคีรีขันธ์ อายุ 54 ปี จบการศึกษานิติศาสตรบัณฑิต จากมหาวิทยาลัยรามคําแหง ปริญญาโทศิลปศาสตรมหาบัณฑิต (รัฐศาสตร์) มหาวิทยาลัยรามคําแหง เคยดํารงตําแหน่ง รองผู้ว่าราชการจังหวัดปัตตานี ผู้อํานวยการสํานักบริหารการปกครองท้องถิ่น รองผู้ว่าราชการจังหวัดชลบุรี ตามลําดับ ก่อนที่จะเดินทางมาดํารงตําแหน่งผู้ว่าราชการจังหวัดประจวบคีรีขันธ์ เมื่อวันที่ 19 ธันวาคม 2566
สําหรับกําหนดการพิธีบําเพ็ญกุศลศพ นายนิติ วิวัฒน์วานิช ผู้ว่าราชการจังหวัดประจวบคีรีขันธ์ มีกําหนดพระพิธีธรรม ตั้งแต่วันที่ 12 - 14 มกราคม 2567 เวลา 19.00 น. สวดพระอภิธรรม วันที่ 15 -16 มกราคม 2567 และมีกําหนดพิธีพระราชทานเพลิงศพ ในวันพุธที่ 17 มกราคม 2567 เวลา 16.00 น. ณ วัดบึงบวรสถิตย์ อําเภอบ้านบึง จังหวัดชลบุรี
รัฐบาลไทย-ข่าวทำเนียบรัฐบาล-เริ่มแล้ว! “ตลาดนัดแก้หนี้” ตามข้อสั่งการของ “นายกฯ” มท. เปิดพื้นที่ให้ลูกหนี้-เจ้าหนี้-สถาบันการเงิน ไกล่เกลี่ยพร้อมกันทุกจังหวัดทั่วประเทศ 14 ม.ค.นี้
วันเสาร์ที่ 13 มกราคม 2567
13/01/2567
เริ่มแล้ว! “ตลาดนัดแก้หนี้” ตามข้อสั่งการของ “นายกฯ” มท. เปิดพื้นที่ให้ลูกหนี้-เจ้าหนี้-สถาบันการเงิน ไกล่เกลี่ยพร้อมกันทุกจังหวัดทั่วประเทศ 14 ม.ค.นี้
เริ่มแล้ว! “ตลาดนัดแก้หนี้” ตามข้อสั่งการของ “นายกฯ” มท. เปิดพื้นที่ให้ลูกหนี้-เจ้าหนี้-สถาบันการเงิน ไกล่เกลี่ยพร้อมกันทุกจังหวัดทั่วประเทศ 14 ม.ค.นี้
วันนี้ (13 ม.ค.67) นายชัย วัชรงค์ โฆษกประจําสํานักนายกรัฐมนตรี เผยว่า ตามที่รัฐบาลมีนโยบายแก้ปัญหาหนี้นอกระบบ โดยเปิดให้ประชาชนที่เป็นหนี้ ลงทะเบียนเพื่อให้ภาครัฐช่วยเหลือเจรจาแก้ปัญหา ตั้งแต่วันที่ 1 ธันวาคม 2566 ที่ผ่านมา จนถึงปัจจุบันรวม 43 วัน (ณ 12 มกราคม 2567) มีประชาชนลงทะเบียนแล้ว 126,882 ราย มีมูลหนี้รวม 8,105.959 ล้านบาท รวมจํานวนเจ้าหนี้ 91,473 ราย มีลูกหนี้เข้าสู่กระบวนการไกล่เกลี่ยแล้ว 8,456 ราย ไกล่เกลี่ยสําเร็จ 2,896 ราย โดยในวันพรุ่งนี้ (14 มกราคม 2567) กระทรวงมหาดไทย โดยกรมการปกครอง เตรียม Kick off “ตลาดนัดแก้หนี้” ตามข้อสั่งการของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่ต้องการเปิดพื้นที่ไกล่เกลี่ยหนี้นอกระบบ ซึ่งจะดําเนินการพร้อมกันทุกจังหวัดทั่วประเทศ
โฆษกประจําสํานักนายกรัฐมนตรีกล่าวว่า ในโอกาส Kick off “ตลาดนัดแก้หนี้” วันพรุ่งนี้ นายกิตติรัตน์ ณ ระนอง ประธานที่ปรึกษาของนายกรัฐมนตรี พร้อมคณะ จะไปร่วมงานตลาดนัดแก้หนี้ของจังหวัดนนทบุรี ซึ่งจัดขึ้นที่เทศบาลนครนนทบุรี ระหว่างเวลา 08.30 - 15.30 น. ภายในงานจะมีการรับลงทะเบียนลูกหนี้นอกระบบ การไกล่เกลี่ยหนี้นอกระบบ และตลาดแก้จน ที่จะมีธนาคารออมสิน ธนาคารเพื่อการเกษตรและสหกรณ์การเกษตร (ธกส.) พิโกไฟแนนซ์ ตําแหน่งงานว่าง ลงทะเบียนหางาน งานที่รับไปทําที่บ้านได้ กองทุนเกษตรสําหรับเกษตรกร โดยมีอัยการ ศูนย์ดํารงธรรมจังหวัด ยุติธรรมจังหวัด ให้คําปรึกษาข้อกฎหมายแก่ประชาชนด้วย
“นายกรัฐมนตรีให้ความสําคัญกับการแก้ปัญหาหนี้นอกระบบ กําชับให้จังหวัดทํางานร่วมกับตํารวจ ให้คุ้มครองความปลอดภัยของลูกหนี้ ให้จังหวัดและอําเภอใช้กลไกกํานัน ผู้ใหญ่บ้าน พาลูกหนี้และเจ้าหนี้มาเข้าสู่กระบวนการเกลี่ยไกล่ โดยให้มีการจัดตลาดนัดแก้หนี้อย่างน้อยเดือนละ 1 ครั้ง ในวันเสาร์หรืออาทิตย์ที่สองของเดือน ที่บริเวณที่ทําการกรมการปกครองจังหวัด ศาลากลางจังหวัด หรือสถานที่ที่เหมาะสม พร้อมย้ําขอความร่วมมือให้บูรณาการหน่วยงานการเงิน-แก้หนี้ ที่เกี่ยวข้องในจังหวัด เพื่อให้ความช่วยเหลือลูกหนี้และเจ้าหนี้ เป็นไปตามเป้าหมายของการจัดตลาดนัดแก้หนี้ และให้เร่งดําเนินการเจรจาไกล่เกลี่ยหนี้สิน เพื่อสร้างคุณภาพชีวิตที่ดีให้กับประชาชนทั่วประเทศ” นายชัย กล่าว
สําหรับตลาดนัดแก้หนี้มีเป้าหมายจัดกิจกรรมการเจรจาไกล่เกลี่ยข้อพิพาท การบูรณาการหน่วยงานในพื้นที่เพื่อให้ความช่วยเหลือลูกหนี้และเจ้าหนี้ เช่น กระทรวงแรงงาน สํานักงานพัฒนาชุมชน ธนาคารออมสิน ธนาคารเพื่อการเกษตรและสหกรณ์การเกษตร ฯลฯ ติดต่อสอบถามรายละเอียดเพิ่มเติมได้ที่ที่ทําการปกครองจังหวัดในพื้นที่ และส่วนอํานวยความเป็นธรรม กรมการปกครอง กระทรวงมหาดไทย โทร. 02-356-9556 / 02-356-9660 ทั้งนี้ กระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางระบบออนไลน์ที่เว็บไซต์ https://debt.dopa.go.th หรือ ลงทะเบียนได้ ณ ที่ว่าการอําเภอ หรือ สํานักงานเขตทั่วประเทศ สอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ ห่วงเด็กตกเครื่องเล่นในงานวันเด็กที่สตูล
วันเสาร์ที่ 13 มกราคม 2567
13/01/2567
นายกฯ ห่วงเด็กตกเครื่องเล่นในงานวันเด็กที่สตูล
นายกฯ ห่วงเด็กตกเครื่องเล่นในงานวันเด็กที่สตูล
วันนี้ (13 มกราคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แสดงความเป็นห่วงอุบัติเหตุในงานวันเด็กจังหวัดสตูล ซึ่งเครื่องเล่นซึ่งเป็นรถสะพานฉุกเฉินที่ใช้ในงานช่วยผู้ประสบภัยกรณีภัยพิบัติทางธรรมชาติ จาก หน่วย นพค.45 ได้นํามาแสดงโชว์ภายในงานวันเด็ก ที่จังหวัดสตูล ได้เกิดสะลิงขาด ทําให้เด็กนั่ง บนสะพานประมาณ 30 คน และได้รับบาดเจ็บจํานวน 15 คน ทราบว่าได้นําเด็กส่งโรงพยาบาลแล้ว
นายกฯ สั่งกําชับให้ผู้จัดงานทุกที่ ดูแลเครื่องเล่นและทดสอบอย่างถี่ถ้วน ไม่อยากให้เกิดเหตุสะเทือนขวัญ สั่งการให้หยุดกิจกรรมงานวันเด็กดังกล่าวทันที พร้อมดูแลเยียวยาเด็กที่ได้รับบาดเจ็บอย่างเต็มที่ พร้อมกําชับให้งานเทศกาลต่างๆ ที่มีเครื่องเล่นที่เสี่ยงอันตราย ต้องได้รับการตรวจสอบเข้มงวด ก่อนใช้งาน และมีหน่วยดูแลทั้งเครื่องเล่น และผู้เล่นด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล รุกคืบ วางแผนงบประมาณ อก. เตรียมพร้อมเสนอยื่นคำของบฯ 68 เน้นย้ำบูรณาการการทำงานร่วมกันภายใต้ภารกิจกรมฯ
วันเสาร์ที่ 13 มกราคม 2567
13/01/2567
ปลัดฯ ณัฐพล รุกคืบ วางแผนงบประมาณ อก. เตรียมพร้อมเสนอยื่นคําของบฯ 68 เน้นย้ําบูรณาการการทํางานร่วมกันภายใต้ภารกิจกรมฯ
ปลัดฯ ณัฐพล รุกคืบ วางแผนงบประมาณ อก. เตรียมพร้อมเสนอยื่นคําของบฯ 68 เน้นย้ําบูรณาการการทํางานร่วมกันภายใต้ภารกิจกรมฯ
วันที่ 10 มกราคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมเตรียมการจัดทํางบประมาณรายจ่ายประจําปีงบประมาณ พ.ศ.2568 ของกระทรวงอุตสาหกรรม (อก.) โดยมี นายเอกภัทร วังสุวรรณ นายบรรจง สุกรีฑา นายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม นายภาสกร ชัยรัตน์ อธิบดีกรมส่งเสริมอุตสาหกรรม นายวิฤทธิ์ วิเศษสินธุ์ เลขาธิการสํานักงานคณะกรรมการอ้อยและน้ําตาลทราย นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหารหน่วยงานในสังกัดกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting โดยผู้บริหารและผู้แทนจากหน่วยงานต่างๆ ระดับกรมได้นําเสนอภาพรวมคําของบประมาณรายจ่ายประจําปีงบประมาณ พ.ศ. 2568 และรายละเอียดข้อเสนอโครงการของหน่วยงานโดยสังเขป พร้อมนี้ได้ร่วมกันให้ข้อคิดเห็นและข้อเสนอแนะ เพื่อบูรณาการการทํางานร่วมกันในกระทรวงอุตสาหกรรมภายใต้ภารกิจของแต่ละหน่วยงาน โดยข้อเสนอโครงการปี 68 ของกระทรวงฯ มีความครอบคลุมภารกิจทุกมิติของ อก. ทั้งด้านกํากับตรวจสอบการผลิต ด้านส่งเสริมอุตสาหกรรมและผู้ประกอบการ และด้านเศรษฐกิจอุตสาหกรรม เป็นโครงการที่มีความทันสมัยสอดคล้องสถานการณ์ปัจจุบันของประเทศ ตรงกับความต้องการของกลุ่มเป้าหมายผู้รับบริการ ตั้งแต่ผู้ประกอบการอุตสาหกรรม SME วิสาหกิจชุมชน วิสาหกิจรายย่อย บุคลากรในภาคอุตสาหกรรม StartUp รวมไปถึงเกษตรกรอีกด้วย โดยจะก่อให้เกิดประโยชน์ต่อผู้รับบริการและช่วยผลักดันขีดความสามารถในการแข่งขันของประเทศได้อย่างแท้จริง
รัฐบาลไทย-ข่าวทำเนียบรัฐบาล-ดีอี ควงหน่วยงานในสังกัดเติมความรู้ดิจิทัลคอนเทนต์ ในงานวันเด็กแห่งชาติ 2567
วันเสาร์ที่ 13 มกราคม 2567
ดีอี ควงหน่วยงานในสังกัดเติมความรู้ดิจิทัลคอนเทนต์ ในงานวันเด็กแห่งชาติ 2567
ดีอี ควงหน่วยงานในสังกัดเติมความรู้ดิจิทัลคอนเทนต์ ในงานวันเด็กแห่งชาติ 2567
วันนี้ (13 มกราคม 2567) นายเศรษฐา ทวีสิน นายกรัฐมนตรี เป็นประธานเปิดงานวันเด็กแห่งชาติ พร้อมเยี่ยมชมบูธกระทรวงดิจิทัลเพื่อเศรษฐกิจและสังคม
โดยมี นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ นายเอกพงษ์ หริ่มเจริญ ผู้ตรวจราชการกระทรวงดิจิทัลฯ ดร.ธีรณี อจลากุล ผู้อํานวยการสถาบันข้อมูลขนาดใหญ่ (องค์กรมหาชน) และนายฉัตรชัย คุณปิติลักษณ์ รองผู้อํานวยการใหญ่ดีป้า ร่วมให้การตัอนรับ พร้อมนําของที่ระลึกมามอบให้กับเด็กๆ ณ บูธของกระทรวงดิจิทัลฯ โดยดีอี ได้นํากิจกรรมสนุกๆ มาร่วมมอบความสุข ให้กับเด็กๆ ในปีนี้ ได้แก่
รัฐบาลไทย-ข่าวทำเนียบรัฐบาล-"รองนายกฯสมศักดิ์" เปิดบ้านสุโขทัย ทำบุญวันเกิด 69 ปี ขอให้งานแก้จนสำเร็จ ขณะที่ "นายกฯเศรษฐา" ส่งกระเช้าอวยพร ด้าน "สส.-หัวหน้าส่วนราชการ" ร่วมอวยพรแน่น
วันเสาร์ที่ 13 มกราคม 2567
13/01/2567
"รองนายกฯสมศักดิ์" เปิดบ้านสุโขทัย ทําบุญวันเกิด 69 ปี ขอให้งานแก้จนสําเร็จ ขณะที่ "นายกฯเศรษฐา" ส่งกระเช้าอวยพร ด้าน "สส.-หัวหน้าส่วนราชการ" ร่วมอวยพรแน่น
"รองนายกฯสมศักดิ์" เปิดบ้านสุโขทัย ทําบุญวันเกิด 69 ปี ขอให้งานแก้จนสําเร็จ ขณะที่ "นายกฯเศรษฐา" ส่งกระเช้าอวยพร ด้าน "สส.-หัวหน้าส่วนราชการ" ร่วมอวยพรแน่น
วันที่ 13 มกราคม 2567 นายสมศักดิ์ เทพสุทิน รองนายกรัฐมนตรี ได้เปิดบ้านพักส่วนตัวที่จังหวัดสุโขทัย เพื่อทําบุญเนื่องในโอกาสวันเกิด 69 ปี โดยมีนางอนงค์วรรณ เทพสุทิน ภรรยา และครอบครัว นายสุชาติ ทีคะสุข ผู้ว่าราชการจังหวัดสุโขทัย นายมนู พุกประเสริฐ นายก อบจ.สุโขทัย นางพรรณสิริ กุลนาถศิริ สส.สุโขทัย นายชูศักดิ์ คีรีมาศทอง สส.สุโขทัย น.ส.ประภาพร ทองปากน้ํา สส.สุโขทัย นายจักรวาล ชัยวิรัตน์นุกูล สส.สุโขทัย พรรคเพื่อไทย หัวหน้าส่วนราชการ นักฟุตบอลทีมสุโขทัยเอฟซี และประชาชน เข้าร่วมอวยพรกันอย่างคึกคัก
โดยบรรยากาศเป็นไปด้วยความเรียบง่าย ได้มีพิธีทําบุญเลี้ยงพระ จํานวน 10 รูป ซึ่งมี พระครูสุเมธ พัฒโนทัย เจ้าคณะอําเภอเมืองสุโขทัย เป็นประธานฝ่ายสงฆ์ ก่อนจะร่วมรับประทานอาหารกับผู้ที่มาร่วมงาน อย่างอบอุ่น พร้อมหยอกล้ออย่างอารมณ์ดีว่า "วันนี้วันเด็ก ผมเกิดวันเด็ก ก็จะเด็กอยู่เรื่อย"
นายสมศักดิ์ กล่าวกับผู้ที่มาร่วมงานว่า ขอขอบคุณผู้ที่มาร่วมอวยพรตนในวันนี้ ซึ่งปกติตนจะไม่ค่อยจัดงาน เพราะเกรงใจผู้ที่ต้องเดินทางมา แต่ที่เปิดบ้านครั้งนี้ เพราะมีเรื่องเล่าให้กับชาวสุโขทัยฟัง ถึงกรณีการลาออก สส.บัญชีรายชื่อ เนื่องจากเมื่อชาวสุโขทัย ได้ทราบข่าวว่า ตนลาออก สส.ก็เกิดความไม่สบายใจ จึงขอย้ําว่า เป็นการลาออก สส.บัญชีรายชื่อ ซึ่งไม่ใช่ สส.เขตของจังหวัดสุโขทัย โดยสส.ทั้ง 4 เขต ของพรรคเพื่อไทย ยังอยู่ทํางานให้กับพี่น้องประชาชนเหมือนเดิม
"การลาออก สส.ครั้งนี้ ผมขอให้พี่น้องชาวสุโขทัย สบายใจ และไม่ต้องเป็นห่วงทิศทางการเมือง เพราะผมตั้งใจทํางานตลอด 4 ปีอย่างแน่นอน โดยดูได้จากการทุ่มเททํางาน เพื่อพี่น้องประชาชน มากว่า 44 ปี ซึ่งงานวันเกิดปีนี้ ผมก็ขอพรให้งานสําเร็จในทุกด้าน โดยเฉพาะการแก้ปัญหาความยากจน" รองนายกรัฐมนตรี กล่าว
นายสมศักดิ์ กล่าวอีกว่า ขณะนี้ตนเป็นรองนายกรัฐมนตรี ซึ่งมีงานมากกว่า รัฐมนตรี จํานวนมาก ทําให้แทบไม่มีเวลาพักผ่อนที่ใด เพราะตนเป็นประธานคณะกรรมการ ถึง 41 คณะ โดยกํากับดูแลทั้ง ถนน น้ํา กองทุนหมู่บ้าน ที่กําลังผลักดันการเลี้ยงโค และการแก้ปัญหาความยากจนในพื้นที่จังหวัดชายแดนภาคใต้ ซึ่งจะเห็นว่า ตนมีงานที่ต้องรับผิดชอบจํานวนมาก แต่ก็จะทําอย่างเต็มที่
ผู้สื่อข่าวรายงานว่า งานครบรอบวันเกิดของนายสมศักดิ์ ในวันนี้ นายเศรษฐา ทวีสิน นายกรัฐมนตรี ได้ส่งกระเช้าอวยพรเนื่องในโอกาสวันเกิด มาให้ถึงที่จังหวัดสุโขทัยด้วย
รัฐบาลไทย-ข่าวทำเนียบรัฐบาล-ผู้ตรวจฯ เอกนิติ หารือร่วมภาครัฐและเอกชนในพื้นที่ภาคใต้ฝั่งอันดามันเตรียมความพร้อมการประชุมคณะรัฐมนตรีอย่างเป็นทางการนอกสถานที่
วันเสาร์ที่ 13 มกราคม 2567
13/01/2567
ผู้ตรวจฯ เอกนิติ หารือร่วมภาครัฐและเอกชนในพื้นที่ภาคใต้ฝั่งอันดามันเตรียมความพร้อมการประชุมคณะรัฐมนตรีอย่างเป็นทางการนอกสถานที่
ผู้ตรวจฯ เอกนิติ หารือร่วมภาครัฐและเอกชนในพื้นที่ภาคใต้ฝั่งอันดามันเตรียมความพร้อมการประชุมคณะรัฐมนตรีอย่างเป็นทางการนอกสถานที่
เมื่อวันที่ 12 มกราคม 2567 นายเอกนิติ รมยานนท์ ผู้ตรวจราชการกระทรวงอุตสาหกรรม เป็นประธานการประชุมหารือร่วมภาครัฐและเอกชนในพื้นที่ภาคใต้ฝั่งอันดามันเตรียมความพร้อมการประชุมคณะรัฐมนตรีอย่างเป็นทางการนอกสถานที่ (ภาคใต้ฝั่งอันดามัน) ณ ห้องประชุมสํานักงานอุตสาหกรรมจังหวัดระนอง และผ่านสื่ออิเล็กทรอนิกส์โปรแกรม Zoom Meeting โดยมี นายศุภกิจ บุญศิริ ผู้ตรวจราชการกระทรวงอุตสาหกรรม อุตสาหกรรมจังหวัดกระบี่ อุตสาหกรรมจังหวัดตรัง อุตสาหกรรมจังหวัดพังงา อุตสาหกรรมจังหวัดภูเก็ต อุตสาหกรรมจังหวัดระนอง อุตสาหกรรมจังหวัดสตูล อุตสาหกรรมจังหวัดชุมพร และอุตสาหกรรมจังหวัดสุราษฎร์ธานี นายโดม ถนอมบูรณ์ ผู้อํานวยศูนย์ส่งเสริมอุตสาหกรรมภาคที่ 10 ผู้แทนกองนโยบายและแผน กองตรวจราชการ รวมทั้งผู้แทนภาคเอกชน โดยมีหอการค้าจังหวัด สภาอุตสาหกรรมจังหวัด สภาอุตสาหกรรมภาคใต้ และผู้ประกอบการในพื้นที่ เพื่อหารือกลั่นกรองข้อมูลที่สําคัญเชิงพื้นที่ พร้อมรับฟังความคิดเห็นภาคเอกชนโดยเฉพาะประเด็นความต้องการ ปัญหา อุปสรรคและข้อเสนอแนะ พร้อมทั้งแนวทางการพัฒนาอุตสาหกรรมเป้าหมาย
รัฐบาลไทย-ข่าวทำเนียบรัฐบาล-ทำเนียบรัฐบาลคึกคัก เปิดประตูให้เด็กและเยาวชนร่วมงานวันเด็ก “น้องโชค” ด.ช.ชนะโชติ  แสนงบ จากโรงเรียนวัดชมนิมิตร ได้นั่งเก้าอี้ทำงาน “นายกฯ ลุงนิด” เป็นคนแรก
วันเสาร์ที่ 13 มกราคม 2567
13/01/2567
ทําเนียบรัฐบาลคึกคัก เปิดประตูให้เด็กและเยาวชนร่วมงานวันเด็ก “น้องโชค” ด.ช.ชนะโชติ  แสนงบ จากโรงเรียนวัดชมนิมิตร ได้นั่งเก้าอี้ทํางาน “นายกฯ ลุงนิด” เป็นคนแรก
ทําเนียบรัฐบาลคึกคัก เปิดประตูให้เด็กและเยาวชนร่วมงานวันเด็ก “น้องโชค” ด.ช.ชนะโชติ  แสนงบ จากโรงเรียนวัดชมนิมิตร ได้นั่งเก้าอี้ทํางาน “นายกฯ ลุงนิด” เป็นคนแรก
วันนี้ (13 มกราคม 2567) เวลา 08.00 น. ณ ทําเนียบรัฐบาล เขตดุสิต กรุงเทพมหานคร ได้เปิดทําเนียบรัฐบาลให้เด็กและเยาวชนเข้ามาเยี่ยมชม และร่วมกิจกรรมภายในทําเนียบรัฐบาล ซึ่งไฮไลท์สําคัญคือการนั่งเก้าอี้ทํางานนายกรัฐมนตรี โดยมีเด็กจํานวนมากที่คาดหวังจะเป็นเด็กคนแรกที่จะได้นั่งเก้าอี้ทํางาน “นายกฯ ลุงนิด” นายเศรษฐา ทวีสิน นายกรัฐมนตรี
สําหรับปีนี้เด็กที่เดินทางมาทําเนียบรัฐบาลคนแรก และได้นั่งเก้าอี้ทํางานนายกรัฐมนตรี “ลุงนิด” ได้แก่ “น้องโชค” เด็กชายชนะโชติ แสนงบ นักเรียนชั้น ม.1 จากโรงเรียนวัดชมนิมิตร อําเภอพระประแดง จังหวัดสมุทรปราการ ซึ่งได้เดินทางออกจากบ้านพร้อมกับคุณย่า ตั้งแต่เวลาประมาณ 05.00 น. โดยน้องโชค คาดหวังจะได้รับรางวัลเป็นจักรยาน เพื่อใช้ขี่ไปโรงเรียนเพื่อเรียนหนังสือ ซึ่งปีนี้เป็นปีที่สองแล้วที่ได้เดินทางมาร่วมกิจกรรมวันเด็ก ณ ทําเนียบรัฐบาล โดยน้องโชคกล่าวว่าประทับใจบรรยากาศ รวมถึงได้ร่วมกิจกรรมต่าง ๆ มากมาย ทั้งสนุกและได้รับความรู้ ได้รับของรางวัลจํานวนมาก ทั้งนี้ น้องโชค ได้ฝากบอกนายกรัฐมนตรี “ลุงนิด” ขอให้อยู่ทํางานไปนาน ๆ และขอให้สุขภาพแข็งแรง
รัฐบาลไทย-ข่าวทำเนียบรัฐบาล-​อธิบดีกกจ. เตือน ระวังผู้แอบอ้าง “หน่วยงานรัฐ” รับสมัครงานผ่านสื่อโซเชียล
วันอาทิตย์ที่ 14 มกราคม 2567
14/01/2567
​อธิบดีกกจ. เตือน ระวังผู้แอบอ้าง “หน่วยงานรัฐ” รับสมัครงานผ่านสื่อโซเชียล
กรมการจัดหางาน เตือนคนไทย รู้ทันมิจฉาชีพ หลังพบอ้างชื่อ “กรมการจัดหางาน” พร้อม LOGO รับสมัครงานผ่านสื่อโซเชียล หากหลงเชื่อเสี่ยงเสียทรัพย์และโดนรีดข้อมูลส่วนบุคคล
นายสมชาย มรกตศรีวรรณ อธิบดีกรมการจัดหางาน เปิดเผยว่า ขณะนี้พบผู้โฆษณาชวนเชื่อทางสื่อสังคมออนไลน์ อาทิ เฟซบุ๊ก, ไลน์, อินสตาแกรม, ทวิตเตอร์ และยูทูป  ประกาศรับสมัครผู้รับงานไปทําที่บ้าน ลักษณะเป็นงานอิสระ งานฝีมือ งานแพ็คสินค้า สามารถรับอุปกรณ์ไปทําที่บ้านได้ โดยอ้างว่ารายได้ดี ไม่มีค่าใช้จ่าย โดยมักแอบอ้างชื่อหน่วยงานราชการเพื่อสร้างความน่าเชื่อถือ ล่าสุดมีการใช้ภาพอธิบดีกรมการจัดหางาน พร้อมตราสัญลักษณ์กรมการจัดหางาน (Logo) ไปแอบอ้าง ซึ่งทั้งหมดไม่เป็นความจริง หากหลงเชื่ออาจทําให้เสียทรัพย์ หรือโดนรีดข้อมูลส่วนบุคคลนําไปใช้ในทางมิชอบได้ จึงขอฝากถึงผู้ที่ประสงค์รับงานไปทําที่บ้าน สามารถติดต่อได้ที่สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1-10 หรือติดต่อสอบถามได้ที่กองส่งเสริมการมีงานทํา กรมการจัดหางาน กระทรวงแรงงาน โทร. 02 245 1317 หรือสอบถามรายละเอียดเพิ่มเติมได้ที่ สายด่วนกระทรวงแรงงาน 1506 กด 2 กรมการจัดหางาน
นายสมชาย กล่าวเพิ่มเติมว่า กรมการจัดหางานไม่นิ่งนอนใจดําเนินการตอบโต้และเอาผิดกลุ่มมิจฉาชีพทันที โดยดําเนินการ 3 ด้าน คือ 1. ตรวจสอบ เฝ้าระวังและตอบโต้ผ่านแพลตฟอร์มออนไลน์ ที่โพสต์ชักชวนและรับสมัครคนหางานไปทํางานทั้งในประเทศและต่างประเทศด้วยวิธีผิดกฎหมาย โดยทันทีที่พบเห็น ชุดเฝ้าระวังจะนําข้อความแจ้งเตือนที่กรมการจัดหางานได้จัดทําขึ้น (แบนเนอร์โฆษณาสื่อออนไลน์) ไปโพสต์โต้ตอบใต้โพสต์ดังกล่าว เพื่อให้ประชาชนรู้ว่าโพสต์ดังกล่าวไม่เป็นความจริง 2.ประสานงานกับศูนย์ต่อต้านข่าวปลอมประเทศไทย หรือ Anti Fake News เพื่อชี้แจงข้อเท็จจริงให้ประชาชนรับทราบภายใน 2 ชั่วโมง เพื่อป้องกันและลดผลกระทบที่เกิดจากความเข้าใจผิดและนําข่าวที่ไม่ถูกต้องไปเผยแพร่ต่อ 3.การดําเนินการของฝ่ายกฎหมาย ของกรม ฯ ที่ส่งเรื่องดําเนินคดีไปยังศูนย์ปราบปรามอาชญากรรมทางเทคโนโลยีสารสนเทศ และกองบังคับการปราบปรามการค้ามนุษย์ เพื่อดําเนินคดีกับผู้กระทําความผิด โดยปีงบประมาณ พ.ศ. 2567 กรมการจัดหางานมีการดําเนินคดีสาย/นายหน้าเถื่อนแล้วถึง 131 ราย พบการหลอกลวงคนหางานทั้งสิ้น 232 คน คิดเป็นมูลค่าความเสียหาย จํานวน 16,787,622 บาท มีการโพสต์ตอบโต้ ชี้แจง พร้อมประชาสัมพันธ์ข้อมูลที่ถูกต้อง รวม 2,170 ครั้ง
ทั้งนี้ ผู้ที่นําเข้าข้อมูลเท็จ ตามพ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม มีโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ และตามพระราชบัญญัติเครื่องหมายราชการ พ.ศ. 2482 ระบุว่า ห้ามมิให้บุคคลใดใช้เครื่องหมายราชการ เว้นแต่หน่วยราชการที่กําหนดเครื่องหมายนั้นจะอนุญาต และ ห้ามมิให้ผู้ใดปลอมหรือเลียนเครื่องหมายราชการ ไม่ว่าจะเป็นสีใด หรือทําด้วยวิธีใด ๆ หรือทําให้ปรากฏที่วัตถุหรือสินค้าใดๆ ก็ตาม หากฝ่าฝืนมีโทษจําคุกไม่เกิน 1 ปี และปรับไม่เกิน 2,000 บาท
รัฐบาลไทย-ข่าวทำเนียบรัฐบาล-“พัชรวาท” นำทัพ ทส. สร้างสีสันงานวันเด็ก’67 ทำเนียบรัฐบาล “รวมพลังเด็กไทย ร่วมใจลดโลกเดือด” (Kids Change, World Change) จัดเต็มของรางวัลควบคู่สร้างความตระหนักรู้เรื่องการเปลี่ยนแปลงสภาพภูมิอากาศ - การปรับตัวให้เป็น
วันเสาร์ที่ 13 มกราคม 2567
“พัชรวาท” นําทัพ ทส. สร้างสีสันงานวันเด็ก’67 ทําเนียบรัฐบาล “รวมพลังเด็กไทย ร่วมใจลดโลกเดือด” (Kids Change, World Change) จัดเต็มของรางวัลควบคู่สร้างความตระหนักรู้เรื่องการเปลี่ยนแปลงสภาพภูมิอากาศ - การปรับตัวให้เป็น
“พัชรวาท” นําทัพ ทส. สร้างสีสันงานวันเด็ก’67 ทําเนียบรัฐบาล “รวมพลังเด็กไทย ร่วมใจลดโลกเดือด” (Kids Change, World Change) จัดเต็มของรางวัลควบคู่สร้างความตระหนักรู้เรื่องการเปลี่ยนแปลงสภาพภูมิอากาศ - การปรับตัวให้เป็นมิตรกับสิ่งแวดล้อม
“พัชรวาท” นําทัพ ทส. สร้างสีสันงานวันเด็ก’67 ทําเนียบรัฐบาล “รวมพลังเด็กไทย ร่วมใจลดโลกเดือด” (Kids Change, World Change) จัดเต็มของรางวัลควบคู่สร้างความตระหนักรู้เรื่องการเปลี่ยนแปลงสภาพภูมิอากาศ - การปรับตัวให้เป็นมิตรกับสิ่งแวดล้อม
วันที่ 13 มกราคม 2567 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรมเนื่องในวันเด็กแห่งชาติ ประจําปี 2567 โซนทรัพยากรธรรมชาติและสิ่งแวดล้อม ภายใต้แนวคิด “รวมพลังเด็กไทย ร่วมใจลดโลกเดือด” (Kids Change, World Change)” พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัดกระทรวงฯ และคณะผู้บริหารหน่วยงานในสังกัด ทส. ณ บริเวณโซนทรัพยากรธรรมชาติและสิ่งแวดล้อม ทําเนียบรัฐบาล กรุงเทพมหานคร นําข้าราชการ และเจ้าหน้าที่หน่วยงานในสังกัดกระทรวงฯ ร่วมจัดกิจกรรมเล่นเกมแจกของรางวัลให้ความรู้เรื่องการเปลี่ยนแปลงสภาพภูมิอากาศ พร้อมนําขบวนพาเหรดมาสคอตสัตว์โลกน่ารัก เจ้าหญิง - เจ้าชายดิสนีย์ มาร่วมสร้างสีสัน สร้างความสุขให้กับเด็ก ๆ ที่มาร่วมกิจกรรมเรียนรู้ลดโลกเดือด ทั้งด้านทรัพยากรธรรมชาติ ด้านทรัพยากรน้ําในแผ่นดิน และด้านสิ่งแวดล้อม และร่วมถ่ายภาพ แจกของรางวัล ไอศรีม น้ําดื่ม สร้างรอยยิ้มให้กับเด็ก ๆ ที่มาร่วมงาน
จากนั้น พล.ต.อ.พัชรวาท พร้อมคณะผู้บริหารหน่วยงานใน ทส. ได้เข้าร่วมพิธีเปิดงานวันเด็กแห่งชาติ ประจําปี 2567 และรับฟังการให้โอวาทจากนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ร่วมกับเด็กและเยาวชนที่มาร่วมงาน ภายใต้คําขวัญวันเด็ก "มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย" ณ ตึกสันติไมตรีหลังนอก ทําเนียบรัฐบาล หลังจากนั้น นายกรัฐมนตรีได้เดินเยี่ยมชมบูธกิจกรรมของหน่วยงานต่าง ๆ ที่มาร่วมจัดงานวันเด็ก ณ ทําเนียบรัฐบาล รวมถึงโซนทรัพยากรธรรมชาติและสิ่งแวดล้อม ของกระทรวงทรัพยากรธรรมชาติและสิ่งแวดล้อม พร้อมถ่ายภาพและมอบของรางวัลให้กับเด็ก ๆ ที่เข้าร่วมกิจกรรมบริเวณโซนทรัพยากรธรรมชาติและสิ่งแวดล้อม อีกด้วย
รัฐบาลไทย-ข่าวทำเนียบรัฐบาล-“รัฐบาล”ชวนประชาชนเที่ยวเช็คอินไฮไลท์ทั้ง 5 จุด“บึงฉวากเฉลิมพระเกียรติฯ”จ.สุพรรณบุรี เชื่อ เป็นสถานที่ท่องเที่ยวที่มีของดี แต่คนไม่ค่อยรู้จัก
วันอาทิตย์ที่ 14 มกราคม 2567
14/01/2567
“รัฐบาล”ชวนประชาชนเที่ยวเช็คอินไฮไลท์ทั้ง 5 จุด“บึงฉวากเฉลิมพระเกียรติฯ”จ.สุพรรณบุรี เชื่อ เป็นสถานที่ท่องเที่ยวที่มีของดี แต่คนไม่ค่อยรู้จัก
“รัฐบาล”ชวนประชาชนเที่ยวเช็คอินไฮไลท์ทั้ง 5 จุด“บึงฉวากเฉลิมพระเกียรติฯ”จ.สุพรรณบุรี เชื่อ เป็นสถานที่ท่องเที่ยวที่มีของดี แต่คนไม่ค่อยรู้จัก
วันนี้ 14 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีที่กระแสในโลกออนไลน์ถึง "สถานแสดงพันธุ์สัตว์น้ําบึงฉวากเฉลิมพระเกียรติ"ที่เป็นส่วนหนึ่งของบึงฉวากเฉลิมพระเกียรติว่า เงียบเหงามาก ไม่มีนักท่องเที่ยวต่างจากสมัยก่อนนั้น รัฐบาลจึงอยากขอเชิญชวนประชาชนใช้วันว่าง ไปท่องเที่ยวและพักผ่อนได้ที่บึงฉวาก จ.สุพรรณบุรี เป็นบึงน้ําธรรมชาติ มีเนื้อที่ 2,700 ไร่ พื้นที่กว้างขวางมี และที่สําคัญสะอาดมาก ซึ่งปกติในวันธรรมดา บัตรค่าเข้าชมสําหรับผู้ใหญ่ ราคา 30 บาท เด็กราคา 10 บาท ที่ถือว่าถูกมากๆ
น.ส.เกณิกา กล่าวต่อว่า บึงฉวากเป็นแหล่งท่องเที่ยวขึ้นชื่อของสุพรรณบุรี มีอาคารแสดงพันธุ์สัตว์น้ําถึง 3 หลัง หลังแรกจัดแสดงพันธุ์ปลาทั้งน้ําจืดและน้ําเค็ม ส่วนหลังที่สองเป็นอุโมงค์ปลาน้ําจืดแห่งแรกของประเทศไทยที่มีความยาวอุโมงค์ถึง 8.5 เมตร และหลังที่ 3 เรียกว่าเป็น “สวรรค์แห่งโลกใต้ทะเล” จัดแสดงพันธุ์ปลาทะเลผ่านอุโมงค์ปลาและบันไดเลื่อนขนาดความยาว 75 เมตร รวมทั้งมีตู้ปลาฉลามขนาดใหญ่ให้ชมอย่างน่าตื่นตาตื่นใจอีกด้วย นอกจากนั้นแล้วที่บึงฉวากยังมีแหล่งท่องเที่ยวอื่นๆ ที่น่าสนใจอีกมากมาย อาทิ บ่อจระเข้น้ําจืด กรงเสือและสิงโต เกาะกระต่าย อุทยานผักพื้นบ้านเพื่อการยังชีพ ฯลฯแต่ก็มีร้านอาหาร เครื่องดื่ม ขนมให้บริการดีค่ะ ทุกร้านติดป้านราคาชัดเจน ราคาย่อมเยา รสชาติอร่อย
“อยากจะเชิญชวนนักท่องเที่ยวคนอื่นๆ ให้มาเที่ยวกัน เพราะที่นี่มีของดีแต่คนไม่ค่อยรู้จัก โดยบึงฉวากมีจุดเช็คอินไฮไลท์ทั้ง 5 จุด ได้แก่ อุโมงค์ปลาน้ําจืดแห่งแรกของเมืองไทย, บ่อจระเข้ธรรมชาติที่สวยที่สุด, อุโมงค์ปลาแนวเฉียงที่ลึกที่สุดในไทย, อุโมงค์ปลาฉลามที่กว้างสุดในเอเชีย และ Lemon Shark ที่เดียวในไทย ทั้งนี้บึงฉวากเปิดบริการทุกวัน โดยวันจันทร์ – ศุกร์ เวลา 08.30 – 16.30 น. และวันเสาร์ – อาทิตย์ รวมถึงวันหยุดนักขัตฤกษ์ เวลา 08.30 – 17.00 น.”
///
รัฐบาลไทย-ข่าวทำเนียบรัฐบาล-รองโฆษก “รัดเกล้า” ย้ำ ขออย่าเชื่อ “ปตท. ปลอมแปลงผลิตภัณฑ์น้ำมันเครื่อง”
วันอาทิตย์ที่ 14 มกราคม 2567
14/01/2567
รองโฆษก “รัดเกล้า” ย้ํา ขออย่าเชื่อ “ปตท. ปลอมแปลงผลิตภัณฑ์น้ํามันเครื่อง”
รองโฆษก “รัดเกล้า” ย้ํา ขออย่าเชื่อ “ปตท. ปลอมแปลงผลิตภัณฑ์น้ํามันเครื่อง”  ยืนยัน “เป็นข้อมูลเท็จ” ชี้ ปตท. ผลิตน้ํามันเครื่องมีมาตรฐาน
วันนี้ 14 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ออกมาย้ําเตือน ประชาชนอย่าหลงเชื่อข้อมูลที่ผิดพลาด โดยเฉพาะที่มีข้อมูลเผยแพร่ประเด็นเรื่อง “ปตท. ปลอมแปลงผลิตภัณฑ์น้ํามันเครื่อง”  โดยทางศูนย์ต่อต้านข่าวปลอมได้ดําเนินการตรวจสอบข้อเท็จจริงจาก บริษัท ปตท. น้ํามันและการค้าปลีก จํากัด (มหาชน) กระทรวงพลังงาน พบว่าประเด็นดังกล่าวนั้น  “เป็นข้อมูลเท็จ”
จากกรณีการแชร์ข้อมูลที่ระบุถึง ปตท. ปลอมแปลงผลิตภัณฑ์น้ํามันเครื่อง ทาง บริษัท ปตท. น้ํามันและการค้าปลีก จํากัด (มหาชน) กระทรวงพลังงานได้ตรวจสอบข้อมูลและชี้แจงว่า บริษัท ปตท. น้ํามันและการค้าปลีก จํากัด (มหาชน) หรือ โออาร์ ซึ่งเป็นผู้ผลิตและจําหน่ายผลิตภัณฑ์น้ํามันเครื่อง PTT Lubricants ร่วมกับกองบัญชาการตํารวจสอบสวนกลาง (CIB) โดยกองบังคับการปราบปรามการกระทําความผิดเกี่ยวกับการคุ้มครองผู้บริโภค (บก.ปคบ.) ค้นทลายโกดังผลิตน้ํามันหล่อลื่นปลอมโดยผิดกฎหมายพบว่ามีการนําเข้าวัตถุดิบน้ํามันหล่อลื่น ไม่มียี่ห้อ ก่อนนํามาบรรจุในกระป๋องและแกลลอนเก่าที่ใช้หมดแล้ว จากนั้นก็นํามาปิดฟรอยด์และซีลพลาสติกให้เหมือนใหม่โดยอําพรางใช้ตราสัญลักษณ์ผลิตภัณฑ์น้ํามันเครื่อง PTT Lubricants เพื่อหลอกลวงผู้บริโภค ตามที่ตํารวจสอบสวนกลางได้ชี้แจงผ่านสื่อ
ทั้งนี้ โออาร์ ไม่ได้มีส่วนเกี่ยวข้องกับการกระทําผิดดังกล่าวแต่อย่างใด เป็นเพียงผู้ให้ความร่วมมือกับตํารวจสอบสวนกลางในการเข้าจับกุมผู้กระทําผิดเท่านั้น​  ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารเกี่ยวกับผลิตภัณฑ์ และบริการจากบริษัท ปตท. จํากัด (มหาชน) สามารถติดตามได้ที่เว็บไซต์ www.pttplc.com หรือโทร. 1365 Contact Center
“รัฐบาลมีความกังวลใจกับการแชร์ข่าวที่สร้างความบิดเบือน และเป็นข้อมูลเท็จ ดังนั้นอยากให้ประชาชนได้ตรวจสอบข้อเท็จจริง จากการรับรู้ข่าวสารที่หลากหลาย” นางรัดเกล้ากล่าว
รัฐบาลไทย-ข่าวทำเนียบรัฐบาล-รัฐบาลเชิญชวน หญิงไทย อายุ 30- 59 ปี เข้ารับการตรวจมะเร็งปากมดลูกกับโครงการ “เลิกเขิน เลิกอาย ไม่ต้องขึ้นขาหยั่ง”  ระหว่างวันที่ 15-19 ม.ค. นี้
วันอาทิตย์ที่ 14 มกราคม 2567
14/01/2567
รัฐบาลเชิญชวน หญิงไทย อายุ 30- 59 ปี เข้ารับการตรวจมะเร็งปากมดลูกกับโครงการ “เลิกเขิน เลิกอาย ไม่ต้องขึ้นขาหยั่ง”  ระหว่างวันที่ 15-19 ม.ค. นี้
รัฐบาลเชิญชวน หญิงไทย อายุ 30- 59 ปี เข้ารับการตรวจมะเร็งปากมดลูกกับโครงการ “เลิกเขิน เลิกอาย ไม่ต้องขึ้นขาหยั่ง”  ระหว่างวันที่ 15-19 ม.ค. นี้ ณ ศูนย์ราชการฯ แจ้งวัฒนะ
วันนี้ 14 มกราคม 2567 นายคารม พลพรกลาง รองโฆษกประจําสํานักนายกรัฐมนตรี กล่าวว่า รัฐบาล โดยกระทรวงสาธารณสุข      เชิญชวนหญิงไทยทุกคนทุกสิทธิรักษาพยาบาล อายุ 30-59 ปี รับสิทธิตรวจคัดกรองมะเร็งปากมดลูกด้วย HPV DNA Self-sampling “เลิกเขิน เลิกอาย ไม่ต้องขึ้นขาหยั่ง” ซึ่งเป็นกิจกรรมเชิงรุกให้หญิงไทยรับการตรวจคัดกรองเพื่อห่างไกลจากมะเร็งปากมดลูก พร้อมร่วมประเมินทําแบบคัดกรองความเสี่ยงและรับสิทธิตรวจคัดกรองการกลายพันธุ์ของยีน BRCA1/BRCA2 ในผู้ป่วยมะเร็งเต้านม สิทธิประโยชน์กองทุนบัตรทองฟรี ไม่เสียค่าใช้จ่าย ระหว่างวันที่ 15 -19 มกราคม 2567 นี้ ณ บริเวณลานกิจกรรมชั้น 2 อาคารรัฐประศาสนภักดี (อาคารบี) ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กทม.
นายคารม กล่าวว่า ตามนโยบาย Quick win 100 วัน “มะเร็งครบวงจร” ของกระทรวงสาธารณสุข ไม่เพียงแต่ดําเนินการเชิงรุกในด้านการรักษา แต่ยังรวมถึงการป้องกันก่อนเจ็บป่วยรุนแรง โดยเน้นการให้บริการตรวจคัดกรองมะเร็งในระยะเริ่มต้นเพื่อเพิ่มโอกาสในการรักษา โดยรวมถึงบริการตรวจคัดกรองมะเร็งปากมดลูกด้วยวิธีเอชพีวี ดีเอ็นเอ เทสท์ (HPV DNA Test) ซึ่งเป็นสิทธิประโยชน์บริการสร้างเสริมสุขภาพและป้องกันโรค ในระบบหลักประกันสุขภาพแห่งชาติ ดูแลผู้หญิงไทย อายุ 30-59 ปี ทุกคน ทั้งนี้ เพื่อเป็นการเพิ่มการเข้าถึงการตรวจคัดกรองมะเร็งปากมดลูกนี้ สํานักงานหลักประกันสุขภาพแห่งชาติ ได้เพิ่มสิทธิประโยชน์ชุดเก็บตัวอย่างสิ่งส่งตรวจมะเร็งปากมดลูกด้วยตนเอง (HPV DNA Self-sampling Test) และเพื่อร่วมขับเคลื่อนสู่ความสําเร็จตามเป้าหมาย ในการลดอัตราการป่วยและเสียชีวิตจากโรคมะเร็ง
“เชิญชวนหญิงไทย อายุ 30 - 59 ปี ทุกคน ทุกสิทธิการรักษาพยาบาล เข้ารับการตรวจคัดกรองมะเร็งปากมดลูกด้วยวิธีตรวจดีเอ็นเอแบบการเก็บตัวอย่างด้วยตนเอง ระหว่างวันที่ 15 -19 มกราคม 2567 นี้ ณ บริเวณลานกิจกรรมชั้น 2 อาคารรัฐประศาสนภักดี (อาคารบี) ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กทม.ซึ่งในกรณีที่ผลตรวจเป็นบวกพบเชื้อ จะสามารถเข้ารับการตรวจเพิ่มเติมตามสิทธิการรักษาพยาบาล เพื่อวางแผนการรักษาได้ทันท่วงที” นายคารม ย้ํา
รัฐบาลไทย-ข่าวทำเนียบรัฐบาล-นายกฯ พร้อมรับฟังความคิดเห็นของ ปชช. ต่อโครงการ Landbridge ในทุกด้าน ย้ำเพื่อเพิ่มศักยภาพการขนส่งของไทย
วันจันทร์ที่ 22 มกราคม 2567
นายกฯ พร้อมรับฟังความคิดเห็นของ ปชช. ต่อโครงการ Landbridge ในทุกด้าน ย้ําเพื่อเพิ่มศักยภาพการขนส่งของไทย
.....
นายกฯ พร้อมรับฟังความคิดเห็นของ ปชช. ต่อโครงการ Landbridge ในทุกด้าน ย้ําเพื่อเพิ่มศักยภาพการขนส่งของไทย
.
วันนี้ นายกฯ ได้ตรวจติดตามพื้นที่โครงการสะพานเศรษฐกิจเชื่อมฝั่งทะเล อ่าวไทย - อันดามัน (Landbridge ชุมพร - ระนอง) ณ อุทยานแห่งชาติแหลมสน ซึ่งเป็นครั้งแรกที่ได้ลงพื้นที่บริเวณนี้
.
โดยได้รับฟังการนําเสนอถึงวิธีการโดยภาพรวม รวมทั้งการคาดการณ์ว่าจะมีการถมทะเลเท่าไหร่ มีระยะห่างออกไปเท่าไหร่ และยังมีการสร้างสะพานที่มีต่อมอ ทําให้เรือประมงของพี่น้องประชาชนยังคงสามารถประกอบอาชีพได้
.
ทั้งนี้ โครงการ Land bridge เป็นโครงการเชื่อมโยงท่าเรือฝั่งอันดามัน บริเวณแหลมอ่าวอ่าง จังหวัดระนอง และอ่าวไทย บริเวณแหลมริ่ว จ.ชุมพร ด้วยเส้นทางมอเตอร์เวย์ และรถไฟทางคู่ที่สามารถเชื่อมต่อไปยังระบบรถไฟในประเทศได้ เพิ่มศักยภาพการขนส่งของไทย ร่นระยะเวลาขนส่งข้ามช่องแคบมะละกาที่แออัด
.
สําหรับข้อกังวลเรื่องผลกระทบต่อสิ่งแวดล้อม รัฐบาลจะมีการศึกษาถึงผลกระทบในขั้นต้น และต่อไปจะเริ่มศึกษาลงไปที่แหล่งน้ําพุร้อน แหล่งท่องเที่ยวอื่น ๆ ต่อไป
.
อ่านเพิ่มเติม คลิก https://www.thaigov.go.th/news/contents/details/77816
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กำหนดสินค้าควบคุม 5 รายการ สร้างความเป็นธรรมทางการค้า
วันจันทร์ที่ 22 มกราคม 2567
22/01/2567
กําหนดสินค้าควบคุม 5 รายการ สร้างความเป็นธรรมทางการค้า
วันพฤหัสบดีที่ 22 มกราคม 2567
กําหนดสินค้าควบคุม 5 รายการ สร้างความเป็นธรรมทางการค้า
ต่อจากนี้ไป ขอเชิญรับฟังไทยคู่ฟ้า
รัฐบาลดูแลประชาชนด้านการครองชีพ โดยเห็นชอบกําหนดสินค้าควบคุม ปี 2567 จํานวน 5 รายการ
ประกอบด้วย ผลิตภัณฑ์ที่เกี่ยวกับการป้องกันการแพร่ระบาดของโรคโควิด-19 จํานวน 3 รายการ ได้แก่
หน้ากากอนามัย ใยสังเคราะห์ Polypropylene เพื่อใช้ในการผลิตหน้ากากอนามัย
และผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสําหรับมือ เนื่องจากโรคโควิด-19
ยังมีการแพร่ระบาดอย่างต่อเนื่องจึงต้องกํากับดูแลให้มีสินค้าในปริมาณที่เพียงพอและมีราคาที่เหมาะสม
สินค้าอีก 2 รายการคือ เศษกระดาษและกระดาษที่นํากลับมาใช้ได้อีก และ ไก่ เนื้อไก่
ซึ่งเป็นแหล่งโปรตีนสําคัญของประชาชน เพื่อให้มีการกําหนดราคาซื้อ ราคาจําหน่าย
หรือเงื่อนไขและวิธีปฏิบัติทางการค้าอย่างเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กยศ.ยืนยันอีกครั้ง อนุมัติเงินกู้ทุกรายแล้ว หลัง นศ.ปี 4 อ้างยังไม่อนุมัติ ตรวจสอบแล้วพบว่า น้องที่อ้างว่ายังไม่อนุมัติเพิ่งยื่นเบิกเงินเมื่อ 20 มกราคม 2567
วันจันทร์ที่ 22 มกราคม 2567
22/01/2567
กยศ.ยืนยันอีกครั้ง อนุมัติเงินกู้ทุกรายแล้ว หลัง นศ.ปี 4 อ้างยังไม่อนุมัติ ตรวจสอบแล้วพบว่า น้องที่อ้างว่ายังไม่อนุมัติเพิ่งยื่นเบิกเงินเมื่อ 20 มกราคม 2567
กยศ. ยืนยันอีกครั้งไม่ได้ระงับการให้กู้ยืมเงินของนักศึกษาปี 4 ที่ออกมาอ้างว่าถูกตัดสิทธิ์ให้กู้ยืมตรวจสอบแล้วพบว่า น้องรายที่อ้างว่ายังไม่อนุมัตินั้น เป็น 1 ใน 5 รายที่มาร่ําไห้กราบวิงวอนขอเงินกู้ แต่น้องคนนี้ไม่เคยยื่นแบบเบิกเงินแต่อย่างใด
กยศ. ยืนยันอีกครั้งไม่ได้ระงับการให้กู้ยืมเงินของนักศึกษาปี 4 ที่ออกมาอ้างว่าถูกตัดสิทธิ์ให้กู้ยืมตรวจสอบแล้วพบว่า น้องรายที่อ้างว่ายังไม่อนุมัตินั้น เป็น 1 ใน 5 รายที่มาร่ําไห้กราบวิงวอนขอเงินกู้ แต่น้องคนนี้ไม่เคยยื่นแบบเบิกเงินแต่อย่างใด และเพิ่งยื่นแบบเบิกเงินกู้ยืมในระบบเมื่อวันที่ 20 มกราคม 2567 ซึ่งกองทุนได้อนุมัติไปเรียบร้อยแล้ว ย้ําผู้กู้ยืมรายเก่าที่เคยที่ได้รับอนุมัติเงินกู้ยืมจะได้กู้ยืมเรียนจนจบการศึกษาอย่างแน่นอน
กองทุนขอยืนยันว่า กองทุนเป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลน ซึ่งผู้ที่มีคุณสมบัติครบตามที่กองทุนกําหนดจะได้รับสิทธิ์ในการกู้ยืมทุกราย หากนักเรียน นักศึกษารายใดอยากเรียน ต้องได้โอกาสในการเรียนอย่างแน่นอนเพราะความยากจนจะไม่ใช่อุปสรรคของการเข้าถึงการศึกษาอีกต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-“พวงเพ็ชร” ชม “วัดบ้านหงาว ” เมืองระนอง งดงามสมเป็นวัดในโครงการอารามภิรมย์ จุดเด่นชูเมืองรองน่าเที่ยว
วันจันทร์ที่ 22 มกราคม 2567
22/01/2567
“พวงเพ็ชร” ชม “วัดบ้านหงาว ” เมืองระนอง งดงามสมเป็นวัดในโครงการอารามภิรมย์ จุดเด่นชูเมืองรองน่าเที่ยว
“พวงเพ็ชร” ชม “วัดบ้านหงาว ” เมืองระนอง งดงามสมเป็นวัดในโครงการอารามภิรมย์ จุดเด่นชูเมืองรองน่าเที่ยว
วันนี้ (22 มกราคม 2567) เวลา 14.45 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เดินทางลงพื้นที่ วัดบ้านหงาว หมู่ที่ 1 ต.หงาว อ.เมืองระนอง จ.ระนอง เพื่อตรวจเยี่ยมวัดตามโครงการอารามภิรมย์ ตามที่รัฐมนตรีประจําสํานักนายกรัฐมนตรีได้มอบนโยบายแก่สํานักงานพระพุทธศาสนาแห่งชาติ (พศ.) เพื่อดําเนินการพัฒนาวัดให้เป็นศูนย์กลางของชุมชนและเป็นแหล่งท่องเที่ยว สนับสนุนการสร้างซอฟต์พาวเวอร์ (Soft Power) เชิงศาสนา เพื่อดึงดูดผู้มีจิตศรัทธาในพระพุทธศาสนา ได้ร่วมสักการะสิ่งศักดิ์สิทธิ์ประจําวัดต่างๆ ทั่วประเทศไทย และประชาสัมพันธ์ความสวยงามของวัดไทยให้เป็นที่รู้จักในกลุ่มนักท่องเที่ยว โดยมีเป้าหมายหลัก คือ วัดจํานวน 202 วัด ที่อยู่ในเส้นทางการท่องเที่ยว 56 เส้นทาง ตามการบูรณาการร่วมกันระหว่างสํานักงานพระพุทธศาสนาแห่งชาติ กระทรวงการท่องเที่ยวและกีฬา กระทรวงวัฒนธรรมและการท่องเที่ยวแห่งประเทศไทย
“ประเทศไทยมีวัดกระจายอยู่ทั่วทุกที่ หลายวัดนอกจากเป็นที่นิยมของพุทธศานิกชน ยังได้รับความนิยมในกลุ่มนักท่องเที่ยวทั้งชาวไทยและชาวต่างชาติ โดยพบว่าบางวัดมีสถาปัตยกรรมที่สวยงาม อย่างเช่น วัดบ้านหงาว ที่ได้มาชมในวันนี้ ที่มีทั้งอุโบสถที่งดงาม รวมถึงพระพุทธรูปดีบุกที่ใหญ่ที่สุดในโลก สิ่งนี้ถือเป็นจุดเด่นที่จะดึงดูดนักท่องเที่ยวให้หลั่งไหลเข้าประเทศมากยิ่งขึ้น การได้มาพูดคุยกับทางวัดวันนี้ ได้รับทราบปัญหาและแนวทางพัฒนา ที่จะตอบโจทย์ตามโครงการอารามภิรมย์ โดยขอให้ทางคณะกรรมการหาแนวทางการเผยแพร่ ประชาสัมพันธ์ บอกต่อให้วัดเป็นที่รู้จักมากยิ่งขึ้น คนไทยเองจะได้รู้ว่ามีวัดสวยงามเช่นนี้อยู่ในประเทศ ชาวต่างชาติก็จะได้เรียนรู้ศิลปะวัฒนธรรม ขนบธรรมเนียมและประเพณีไทย รวมถึงได้จับจ่ายใช้สอยสินค้าไทยจากชุมชนใกล้เคียง เป็นการกระจายรายได้ให้คนในพื้นที่ ช่วยพลิกฟื้นเศรษฐกิจระดับชุมชนให้ดียิ่งขึ้นอีกด้วย” นางพวงเพ็ชร กล่าว
สําหรับวัดบ้านหงาว ถือเป็นหนึ่งในจํานวน 202 วัดเป้าหมาย ตามโครงการอารามภิรมย์ ซึ่งในพื้นที่ จะ.ระนองมีวัดที่เข้าร่วมโครงการนี้ จํานวน 2 วัด ทั้งยังเป็นวัดศูนย์กลางชุมชนและเป็นแหล่งท่องเที่ยวที่สําคัญของจังหวัดระนอง มีที่ตั้งใกล้กับภูเขาหญ้าและน้ําตกหงาว ซึ่งเป็นแหล่งท่องเที่ยวที่ได้รับความนิยมของจังหวัด มีสถาปัตยกรรม ศาสนสถาน ศาสนวัตถุ และศิลปะและวัฒนธรรมที่งดงาม เป็นเอกลักษณ์ มีชื่อเสียง 3 อย่าง คือ 1. วังมัจฉา มีปลาขนาดใหญ่จํานวนมาก เช่น ปลาบึก ปลาจาระเม็ดน้ําจืด ปลาดุกยักษ์ 2. อุโบสถหลังใหม่ ที่มีการตกแต่งที่สวยงามมาก 3. พระพุทธรูปดีบุกที่ใหญ่ที่สุดในโลก
รัฐบาลไทย-ข่าวทำเนียบรัฐบาล-ลดภาษีสรรพสามิตน้ำมันดีเซล 1 บาทต่อลิตร ตรึงราคาปลีกที่ 30 บาท นาน 3 เดือน
วันจันทร์ที่ 22 มกราคม 2567
22/01/2567
ลดภาษีสรรพสามิตน้ํามันดีเซล 1 บาทต่อลิตร ตรึงราคาปลีกที่ 30 บาท นาน 3 เดือน
วันศุกร์ที่ 19 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการร่างกฎกระทรวง
ซึ่งเป็นการปรับลดอัตราภาษีสรรพสามิตสินค้าน้ํามันดีเซลและน้ํามันอื่น ๆ ที่คล้ายกัน ประมาณ 1 บาทต่อลิตร
เพื่อตรึงราคาขายปลีกน้ํามันดีเซลไม่ให้เกิน 30 บาทต่อลิตร เป็นระยะเวลา 3 เดือน คือ ตั้งแต่วันที่ 20
มกราคม – 19 เมษายน 2567 เนื่องจากน้ํามันดีเซลเป็นส่วนหนึ่งของต้นทุนในภาคการผลิต
มาตรการนี้นอกจากจะเป็นการช่วยเหลือประชาชนด้านราคาพลังงานในระยะเร่งด่วน
ยังเป็นส่วนหนึ่งของนโยบายลดภาระค่าครองชีพแก่ประชาชนอย่างต่อเนื่องด้วย สําหรับในระยะยาว
รัฐบาลเดินหน้า รื้อ-ลด-ปลด-สร้าง อย่างเข้มข้น ด้วยการรื้อโครงสร้างราคาพลังงานของประเทศ
ตั้งเป้าหมายให้เกิดผลเป็นรูปธรรมภายในปี 2567 นี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.พร้อมดูแลความปลอดภัยด้านการแพทย์ รองรับประชุม ครม.สัญจร "ระนอง" 22-23 ม.ค.นี้
วันจันทร์ที่ 22 มกราคม 2567
สธ.พร้อมดูแลความปลอดภัยด้านการแพทย์ รองรับประชุม ครม.สัญจร "ระนอง" 22-23 ม.ค.นี้
กระทรวงสาธารณสุข เปิดแผนรักษาความปลอดภัยด้านการแพทย์และสาธารณสุข รองรับการประชุม ครม.นอกสถานที่ จ.ระนอง ช่วงวันที่ 22-23 มกราคมนี้ จัดทีม Sky Doctor ทีมกู้ชีพขั้นสูง และทีมปฐมพยาบาลประชาชน รวม 15 ทีม ประจําตามจุดต่างๆ พร้อมแผนรับเหตุเจ็บป่วยฉุกเฉิน
กระทรวงสาธารณสุข เปิดแผนรักษาความปลอดภัยด้านการแพทย์และสาธารณสุข รองรับการประชุม ครม.นอกสถานที่ จ.ระนอง ช่วงวันที่ 22-23 มกราคมนี้ จัดทีม Sky Doctor ทีมกู้ชีพขั้นสูง และทีมปฐมพยาบาลประชาชน รวม 15 ทีม ประจําตามจุดต่างๆ พร้อมแผนรับเหตุเจ็บป่วยฉุกเฉิน และแผนการส่งต่อหากเกินศักยภาพโรงพยาบาลระนอง
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า ในการประชุมคณะรัฐมนตรี อย่างเป็นทางการนอกสถานที่ จ.ระนอง ระหว่างวันที่ 22-23 มกราคม 2567 สํานักงานสาธารณสุขจังหวัดระนอง ได้จัดทําแผนการรักษาความปลอดภัยด้านการแพทย์และสาธารณสุขรองรับตลอดทั้ง 2 วัน โดยจัดทีมแพทย์และสาธารณสุขทั้งหมด 15 ทีม ประกอบด้วย 1.ทีม Sky Doctor จํานวน 2 ทีม เป็นทีมหลักและทีมเสริม ประสานนําส่งผู้บาดเจ็บฉุกเฉินโดยอากาศยาน2.ทีมกู้ชีพขั้นสูง (ALS) จํานวน 4 ทีม จากโรงพยาบาลระนอง โรงพยาบาลละอุ่น โรงพยาบาลกะเปอร์ และโรงพยาบาลกระบุรี จะประจําสนามบินระนอง และติดตามภารกิจของนายกรัฐมนตรีการลงพื้นที่ของคณะรัฐมนตรีว่าการกระทรวงคมนาคม รวมทั้งเป็นทีมปฐมพยาบาลในการประชุม กรอ.กลุ่มอันดามัน ณ ศูนย์ราชการจังหวัดระนอง
3.ทีมปฐมพยาบาลบริการประชาชน จํานวน 9 ทีม ประจํา 4 จุด ได้แก่ สวนสาธารณะรักษะวาริน โดยสํานักงานสาธารณสุขอําเภอละอุ่น, ท่าเรือระนอง - เกาะสอง เทศบาลตําบลปากน้ํา โดยสํานักงานสาธารณสุขอําเภอเมืองระนอง และเทศบาลปากน้ําท่าเรือ, อุทยานแห่งชาติแหลมสน (บางเบน) โดยสํานักงานสาธารณสุขอําเภอกะเปอร์ และจุดพักคอยศูนย์ราชการจังหวัดระนอง โดยสํานักงานสาธารณสุขอําเภอเมืองระนอง มูลนิธิระนองสงเคราะห์ และมูลนิธิคุณธรรมสงเคราะห์ "เต็กก่า" จีเม่งเกาะระนอง
นพ.โอภาส กล่าวต่อว่า นอกจากนี้ ยังเตรียมแผนเผชิญเหตุกรณีมีอาการป่วยฉุกเฉิน หรือจําเป็นต้องผ่าตัด โดยทีมแพทย์ที่รักษาเบื้องต้นจะแจ้งนายแพทย์สาธารณสุขจังหวัดระนอง และผู้อํานวยการโรงพยาบาลระนอง เพื่อสั่งการเตรียมความพร้อมตามแผน ทั้งกรณีไม่วิกฤต และวิกฤต ซึ่งมีการเตรียมพร้อมทีมอุบัติเหตุ-ฉุกเฉิน ทีมวิสัญญี ห้องผ่าตัด หอผู้ป่วยหนัก โลหิต ยาและเวชภัณฑ์ต่างๆ รองรับ รวมถึงหากเกิดเหตุจําเป็นต้องลําเลียงทางอากาศยาน ได้วางแผนประสานใช้อากาศยานจากทัพเรือภาคที่ 3 จ.ภูเก็ต ตํารวจภูธรภาค 8 จ.ภูเก็ต และโรงพยาบาลวชิระภูเก็ต ส่วนการส่งต่อผู้ป่วยหากเกินศักยภาพของโรงพยาบาลระนอง กรณีโรคหลอดเลือดสมอง จะส่งต่อโรงพยาบาลตรัง โรงพยาบาลสงขลานครินทร์ และโรงพยาบาลหาดใหญ่ กรณีโรคหลอดเลือดหัวใจตีบเฉียบพลัน และอุบัติเหตุฉุกเฉิน จะส่งต่อโรงพยาบาลสุราษฎร์ธานี
********************************************** 22 มกราคม 2567
รัฐบาลไทย-ข่าวทำเนียบรัฐบาล-PM hopes Royal Thai Police’s Ruam Mitr Program be a model for helping to expand market of potential Thai local products
วันจันทร์ที่ 22 มกราคม 2567
22/01/2567
PM hopes Royal Thai Police’s Ruam Mitr Program be a model for helping to expand market of potential Thai local products
PM hopes Royal Thai Police’s Ruam Mitr Program be a model for helping to expand market of potential Thai local products
January 20, 2024, at 1500hrs, at the Maekuang Udomthara Dam Operation and Maintenance Project, Doi Saked district, Chiang Mai, Prime Minister and Minister of Finance Srettha Thavisin visited an exhibition and marveled products from the royal initiative projects. He, then, gave a press briefing.
According to the Prime Minister, collaboration between the Government and the Royal Thai Police’s Executive Development and Training Program (aka. Ruam Mitr Program) is a very good opportunity for the Thai society and products from the royal initiative projects to be further promoted. Upon assuming the premiership, he has visited Huai Hong Khrai Royal Development Study Centre and realized potentials of the royal initiative projects and their products, which are good but lack proper marketing schemes. It was also coincidental that the Prime Minister was invited to deliver a speech for the participants of Ruam Mitr Program, and has decided to take part in the development of the program curriculum.
Program students and participants, who are top-rank government officials and corporate executives from the private sector, were led by the Prime Minister to visit the royal initiative project, where they learnt about project philosophies, and the needs of local entrepreneurs who have yet been able to maximize their potentials. Through a workshop, Ruam Mitr Program students and participants met with local business operators, heard out their pain points, and provided useful advices to them, especially on the marketing of agro products.
The Prime Minister added that the activity would be a model for various other curricular and programs to contribute to the market expansion of potential Thai local products (OTOPs, products of the royal initiative projects, etc.), especially their access to the global market. He also thanked all concerned agencies and individuals for taking time to help out the people today.
รัฐบาลไทย-ข่าวทำเนียบรัฐบาล-️กระทรวงกลาโหม : เปิดรับสมัคร #ทหารกองประจำการ #ออนไลน์ ปี 67 [ตั้งแต่วันนี้ จนถึง 28 ม.ค.67] โอกาส 7️ วันสุดท้าย
วันจันทร์ที่ 22 มกราคม 2567
️กระทรวงกลาโหม : เปิดรับสมัคร #ทหารกองประจําการ #ออนไลน์ ปี 67 [ตั้งแต่วันนี้ จนถึง 28 ม.ค.67] โอกาส 7️ วันสุดท้าย
ณ 20 ม.ค.67 มีผู้สมัครแล้ว 19,977 คน
แบ่งตามสังกัด ดังนี้.-
- บก.ทท. 377 คน [สมัครเพิ่มวันนี้ = 1 คน]
- ทบ. 18,669 คน [สมัครเพิ่มวันนี้ = 37 คน]
- ทร. 500 คน [สมัครเพิ่มวันนี้ = 3 คน]
- ทอ. 431 คน [สมัครเพิ่มวันนี้ = 2 คน]
แบบฟอร์ม/รายละเอียดสมัครออนไลน์
https://rcm.rta.mi.th/
----------------------
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
#ทหารออนไลน์
#ทหารกองประจําการ
#สมัครใจรับใช้ชาติสร้างโอกาสสร้างอนาคต